stanford-oval/wikipedia huggingface dataset:
עונת 2011/2012 בבונדסליגה
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | בורוסיה דורטמונד (אלופה)  | 34 | 25 | 6 | 3 | 80 | 25 | 55 | 81 | העפלה לליגת האלופות |
| 2. | באיירן מינכן  | 34 | 23 | 4 | 7 | 77 | 22 | 55 | 73 | העפלה לליגת האלופות |
| 3. | שאלקה 04  | 34 | 20 | 4 | 10 | 74 | 44 | 30 | 64 | העפלה לליגת האלופות |
| 4. | בורוסיה מנשנגלדבך  | 34 | 17 | 9 | 8 | 49 | 24 | 25 | 60 | העפלה לליגת האלופות |
| 5. | באייר לברקוזן  | 34 | 15 | 8 | 11 | 52 | 44 | 8 | 54 | העפלה לליגה אירופית |
| 6. | שטוטגרט  | 34 | 15 | 8 | 11 | 63 | 46 | 17 | 53 | העפלה לליגה אירופית |
| 7. | הנובר 96  | 34 | 12 | 12 | 10 | 41 | 45 | 4- | 48 | העפלה לליגה אירופית |
| 8. | וולפסבורג  | 34 | 13 | 5 | 16 | 47 | 60 | 13- | 44 |  |
| 9. | ורדר ברמן  | 34 | 11 | 9 | 14 | 49 | 58 | 9- | 42 |  |
| 10. | נירנברג  | 34 | 12 | 6 | 16 | 38 | 49 | 11- | 42 |  |
| 11. | הופנהיים  | 34 | 10 | 11 | 13 | 41 | 47 | 6- | 41 |  |
| 12. | פרייבורג  | 34 | 10 | 10 | 14 | 45 | 61 | 16- | 40 |  |
| 13. | מיינץ 05  | 34 | 9 | 12 | 13 | 47 | 51 | 4- | 39 |  |
| 14. | אאוגסבורג  | 34 | 8 | 14 | 12 | 36 | 49 | 13- | 38 |  |
| 15. | המבורג  | 34 | 8 | 12 | 14 | 35 | 57 | 22- | 36 |  |
| 16. | הרטה ברלין  | 34 | 7 | 10 | 17 | 38 | 64 | 26- | 31 | משחקי מבחן, ירדה ליגה |
| 17. | פ.צ. קלן  | 34 | 8 | 6 | 20 | 39 | 75 | 36- | 30 | ירדו ליגה |
| 18. | פ.צ. קייזרסלאוטרן  | 34 | 4 | 11 | 19 | 24 | 54 | 30- | 23 | ירדו ליגה |
ספר אהבה

| --- | --- |

 מידע כללי
 מאת:  רמב"ם 
 שפת המקור:  עברית 
 סדרה
 ספר קודם:  ספר המדע
 הספר הבא:  ספר זמנים
 
ספר אהבה הוא הספר השני מתוך ארבעה עשר הספרים הכלולים במשנה תורה, שהוא הקודקס ההלכתי שכתב הרמב"ם. הספר עוסק במצוות המבטאות את אהבת ה' ובפרטיהם המעשיים.
הרמב"ם מגדיר את נושאי הספר: ”ספר שני. אכלול בו המצוות שהן תדירות, שנצטווינו בהם כדי לאהוב את המקום ולזוכרו תמיד, כגון קרית שמע, ותפילה, ותפילין, וברכות; ומילה בכלל, לפי שהיא אות בבשרנו להזכיר תמיד בשעה שאין שם לא תפילין ולא ציצית וכיוצא בהן. וקראתי שם ספר זה ספר אהבה.”
מבנה הספר ותוכנו > הפסוק הפותח את הספר

כדרכו ביתר הספרים, בפתיחת הספר הרמב"ם מציב פסוק המכוון לתוכנו של הספר. בספר אהבה הפסוק הפותח הוא מה אהבתי תורתך, כל היום היא שיחתי מספר תהלים. הפסוק מבטא את אהבת האדם לתורה ולבורא, ואת העיסוק התדיר בתורה שנובע מאהבה זו. האוהב מגלה את אהבתו על ידי עיסוקו התדירי. דומה הדבר לגדר המצווה של אהבת ה' שתיאר הרמב"ם בהלכות תשובה:
וכיצד היא האהבה הראויה, הוא שיאהב את ה' אהבה גדולה יתירה עזה מאוד, עד שתהא נפשו קשורה באהבת ה' ונמצא שוגה בה תמיד, כאילו חולה חולי האהבה שאין דעתו פנויה מאהבת אותה אשה והוא שוגה בה תמיד בין בשבתו בין בקומו בין בשעה שהוא אוכל ושותה, יתר מזה תהיה אהבת ה' בלב אוהביו, שוגים בה תמיד כמו שציונו בכל לבבך ובכל נפשך, והוא ששלמה אמר דרך משל כי חולת אהבה אני, וכל שיר השירים משל הוא לענין זה.
מבנה הספר ותוכנו > הנושאים הכלולים בספר

הספר מחולק לשישה נושאים ראשיים:
הלכות קריאת שמע
הלכות תפילה וברכת כהנים
הלכות תפילין ומזוזה וספר תורה
הלכות ציצית
הלכות ברכות
הלכות מילה
כנספח לספר מופיע סדר התפילה, נוסח התפילה לדעת הרמב"ם.
מבנה הספר ותוכנו > הנושאים הכלולים בספר > הכללת הלכות מילה בספר

במורה הנבוכים מחלק הרמב"ם את סוגי המצוות והוא מגדיר את הקבוצה התשיעית "הכלל התשיעי כולל שאר העבודות הכוללות המעשיות, כתפילה וקריאת שמע ושאר מה שספרנום ב"ספר אהבה" - מלבד המילה. ותועלת זה הכלל מבוארת שהוא כולו - מעשים שמחזקים הדעות באהבת האלוה ומה שצריך שיאמן בו ושייוחס אליו". לפי ההגדרה הזו מצוות מילה הייתה צריכה להופיע בספר קדושה ולא בספר אהבה. אך בהמשך דבריו כותב הרמב"ם שמלבד עניין הפחתת התאווה שבמצוות המילה יש בה טעם נוסף והוא אות לאמונה בה': ”יש במילה עוד ענין אחד צריך מאד והוא שיהיה לאנשי זאת האמונה כולם - רצוני לומר מאמיני יחוד השם - אות אחד גשמי שיקבצם, ולא יוכל מי שאינו מהם לומר שהוא מהם והוא נכרי... וכן זאת המילה היא הברית אשר כרת אברהם אבינו על אמונת יחוד השם. וכן כל מי שימול יכנס בברית אברהם להאמין היחוד "להיות לך לאלוקים ולזרעך אחריך". וזה גם כן ענין חזק כראשון בטעם המילה ואפשר שהוא יותר חזק מן הראשון”.
נראה שסברה זו הביאה להכרעת הרמב"ם להכליל את הלכות מילה בספר אהבה.
מבנה הספר ותוכנו > המצוות המבוארות בספר

בספר אהבה מבוארות אחת עשרה מצוות עשה:
לקרות קריאת שמע פעמיים ביום.
לעבוד את ה' בתפילה בכל יום.
לברך כהנים את ישראל בכל יום.
להיות תפילין על הראש.
לקשרם על היד.
לקבוע מזוזה בפתחי השערים.
לכתוב כל איש ספר תורה לעצמו.
לכתוב המלך ספר שני לעצמו.
לעשות ציצית על כנפי הכסות.
לברך את שם הקדוש ברוך הוא אחר אכילה.
למול את הזכרים ביום השמיני.
מבנה הספר ותוכנו > פסקים ייחודיים

קריאת שמע - פשטות לשון הרמב"ם בתחילת הלכות קריאת שמע מורה על חובה מהתורה לקרוא את שלש הפרשיות. בנושא זה דנו בספר שאגת אריה ועוד.
ברכות קריאת שמע - לדעת הרמב"ם אם לא בירך אותן בזמן קריאת שמע יוכל לברך אותן כל היום.
תפילת מנחה - זמן תפילת מנחה הוא מתשע שעות ומחצה ועד י"א שעות חסר רביע (בפלג המנחה הראשון). המתפלל מנחה לאחר פלג המנחה יצא, וכן מי שהתפלל משש שעות ומחצה ולמעלה.
מספר חוטי התכלת - לדעת הרמב"ם יש להטיל בכל גדיל שבעה חוטי לבן וחוט תכלת אחד, וזאת בשונה משיטת הראב"ד לפיה יש שישה חוטי לבן ושני חוטי תכלת, ומשיטת תוספות לפיה יש ארבעה חוטי לבן וארבעה חוטי תכלת.
מילה - עונש כרת יחול רק למי שנפטר מבלי למול.
חלקים מיוחדים

סדר התפילה - בסיום הספר כותב הרמב"ם את סדר התפילות, וזהו למעשה סידור תפילה שצורף לחיבור. לסידור זה השפעה ניכרת על נוסח התכלאל של יהודי תימן
רשימת פרשיות התורה - בהלכות ספר תורה מונה הרמב"ם את כל פרשיות התורה ומציין איזו מהן פתוחה ואיזו סתומה. לרשימה זו הייתה השפעה רבה על איחוד המנהגים בנושא זה.
פרשני הספר > נושאי כלי הרמב"ם

כסף משנה
לחם משנה
משנה למלך
מגדל עוז
הגהות מיימוניות
פרשני הספר > פירושים נוספים

מחנה יוסף על הלכות ציצית, חנניה יוסף אייזנבך
פרשני הספר > מהדורות מבוארות

הרמב"ם המבואר - מהדורת חיטריק.
משנה תורה להרמב"ם המבואר - הרב עדין אבן ישראל (שטיינזלץ).
הרמב"ם המבואר - מפעל משנה תורה.
ספר אהבה ממשנה תורה לרבי משה בן מיימון, תורגם לאנגלית על ידי מנחם קלנר בסדרת יודאיקה של ייל, הוצאת אוניברסיטת ייל, 2004
הערות שוליים

↑  ספר אהבה עוסק במצוות המבטאות את האהבה, ואילו מצוות אהבת ה' עצמה, שהרמב"ם לומד אותה מהפסוק "ואהבת את ה'", כלולה כבר בהלכות יסודי התורה שבספר המדע.
↑  הקדמה למשנה תורה
↑  בדברים אלה רומז הרמב"ם לשאלה האם מילה כלולה בספר קדושה או בספר אהבה, ראו להלן
↑  ספר תהלים, פרק קי"ט, פסוק צ"ז.
↑  משנה תורה לרמב"ם, ספר המדע, הלכות תשובה, פרק י', הלכה ג'.
↑  חלק ג פרק לה
↑  חלק ג פרק מט
↑  משנה תורה לרמב"ם, ספר אהבה, הלכות קריאת שמע, פרק א', הלכה ב'.
↑  ראו שאגת אריה סימן ב, במה שדן שם בדברי הפרי חדש.
↑  משנה תורה לרמב"ם, ספר אהבה, הלכות קריאת שמע, פרק א', הלכה י"ג.
↑  משנה תורה לרמב"ם, ספר אהבה, הלכות תפילה וברכת כהנים, פרק ג', הלכה ב'.
↑  משנה תורה לרמב"ם, ספר אהבה, הלכות ציצית, פרק א', הלכה ו'.
↑  משנה תורה לרמב"ם, ספר אהבה, הלכות מילה, פרק א', הלכה ב'. וזה בשונה משיטת הראב"ד שחייב כרת בעודו בחיים, ואם ימול ייפטר ממנו.
↑  ראו יוסי פרץ, ‏מסורות החלוקה של הפרשיות הפתוחות והסתומות בתורה בכתבי יד אשכנזיים מקראיים מימי הביניים, JSIJ‏ 14, 2018, בפרט בעמוד 4.
| כתבי הרמב"ם - רבי משה בן מימון |
| --- | --- | --- |
| כתבים הלכתיים | פירוש המשנה • ספר המצוות • תשובות הרמב"ם • משנה תורה: ספר המדע • ספר אהבה • ספר זמנים • ספר נשים • ספר קדושה • ספר הפלאה • ספר זרעים • ספר עבודה • ספר קרבנות • ספר טהרה • ספר נזיקין • ספר קניין • ספר משפטים • ספר שופטים |  |
| כתבים פילוסופיים | מילות הגיון • מורה הנבוכים |  |
| הקדמות לפירוש המשנה | הקדמה לפירוש המשנה • הקדמה לפרק חלק • הקדמה למסכת אבות - "שמונה פרקים" |  |
| איגרות | איגרת השמד • איגרת תימן • איגרת תחיית המתים |  |
| כתבים רפואיים | פרקי משה • קיצורי גלינוס • על שמות הרפואות • תשובות רפואיות • ספר הסמים וההישמרות מפני הסממנים הקטלניים |  |
| --- | --- |
בקרת זהויות :  NLI: 987007369950205171  VIAF: 208726332   WorldCat (עם VIAF): 208726332
עלי שק'אר פאשקאי

עלי שק'אר פאשקאי (Ali Sheqer Pashkaj) הוא חסיד אומות העולם אלבני (הוכר בטקס ב-2002).
חי בפוקה שבצפון אלבניה והחזיק בחנות מכולת, היחידה באזור. הוכר כחסיד אומות העולם לאחר שהציל יהודי שהוסע יחד עם אסירים אלבניים בדרכם לעבודות פרך, כשהיהודי אמור היה להרצח בדרך. עלי, דובר גרמנית, הזמין החיילים הגרמניים לשתות בחנותו והשקה אותם לשוכרה, מילט היהודי, יהושע ברוכוביץ' (לימים רופא שיניים במקסיקו). החיילים, בזעמם, איימו להוציא את עלי להורג אם לא יסגיר היהודי הנמלט, וכן לשרוף הכפר - אך עלי סירב וטען לחפותו. החיילים המשיכו בדרכם עם יתר האסירים, ועלי כלכל והסתיר את היהודי בביתו עד תום המלחמה, שנתיים לאחר מכן, תוך שהוא מסתיר זאת משאר אנשי הכפר.
הערות שוליים

↑  Holocaust Memorial Day, During the Holocaust many Albanian Muslims chose to rescue and protect Jewish people. One of those was shop owner Ali Sheqer Pashkaj, Holocaust Memorial Day
↑  יד ושם, עלי שק'אר פאשקאי, מוסלמי אלבני - בסה: מילה של כבוד, באתר יד ושם
סופרבול LII

סופרבול LII הוא משחק פוטבול שהתקיים ב-4 בפברואר 2018, בין פילדלפיה איגלס, אלופת חטיבת ה-NFC לניו אינגלנד פטריוטס, אלופת חטיבת ה-AFC בליגת ה-NFL. המשחק התקיים באצטדיון יו. אס. בנק במיניאפוליס שבמינסוטה ושודר ברשת NBC. במשחק ניצחה פילדלפיה איגלס 41–33 וזכתה בסופרבול הראשון בתולדותיה.
רקע > בחירת מיקום המשחק

במאי 2014 נבחרו מיניאפוליס ואצטדיון יו. אס. בנק לארח את המשחק. הייתה זו הפעם השנייה שהעיר אירחה את משחק הסופרבול, לאחר סופרבול XXVI ב-1992.
רקע > עונת 2017 ב-NFL

סופרבול LII חותם את עונת 2017 בליגת ה-NFL. לסופרבול העפילו אלופת חטיבת ה-AFC ניו אינגלנד פטריוטס בפעם העשירית בתולדותיה (שיא NFL) ואלופת חטיבת ה-NFC, פילדלפיה איגלס בפעם השלישית בתולדותיה. שתי הקבוצות סיימו את העונה ראשונות בחטיבות שלהן עם מאזן של 13–3. הקבוצות נפגשו בעבר בסופרבול XXXIX בו ניצחה ניו אינגלנד.
רקע > עונת 2017 ב-NFL > פילדלפיה איגלס

פילדלפיה איגלס פתחה את העונה עם מאזן של 11–2 והייתה הקבוצה הראשונה שהבטיחה את ראשות הבית והעפלתה לפלייאוף. במחזור ה-14 נפצע קוורטרבק הקבוצה קרסון ואנץ והושבת עד תום העונה. ואנץ, בעונתו השנייה בליגה, היה עד פציעתו השחקן המצטיין ב-NFL והשיג 3,296 יארד ו-33 טאצ'דאונים במסירה עם 7 אינטרספשן בלבד. עם הקוורטרבק המחליף ניק פולס השיגה הקבוצה שני ניצחונות והפסד במחזור הסיום והצליחה לסיים את העונה במקום הראשון ב-NFC. למרות יתרון הביתיות בפלייאוף לא הייתה הקבוצה מועמדת לניצחון במשחקה הראשון מול אטלנטה פלקונס וזאת בשל חסרונו של ואנץ. פילדלפיה גברה במשחק על אטלנטה 15–10 והעפילה לגמר ה-NFC. בגמר אירחה פילדלפיה את מינסוטה ויקינגס וגם הפעם לא הייתה המועמדת לניצחון. היא הביסה את מינסוטה 38–7, במשחק בו הצטיין פולס עם 352 יארד ו-3 טאצ'דאונים במסירה.
רקע > עונת 2017 ב-NFL > ניו אינגלנד פטריוטס

ניו אינגלנד פטריוטס, אלופת השנה שעברה, נחשבה לפני תחילת העונה לפייבוריטית לזכייה נוספת בסופרבול. הקבוצה התחזקה בעיקר בצד ההתקפי עם הגעת התופס ברנדין קוקס והרצים מייק גילסלי ורקס בורקהד, אך פציעה חמורה של ג'וליאן אדלמן, התופס העיקרי של הקבוצה בעונות הקודמות, פגעה בסיכויי ההצלחה. במשחק הראשון של העונה הפסידה ניו אינגלנד בבית 27–48 לקנזס סיטי צ'יפס. בשני המשחקים הבאים ניצחה הקבוצה, עם זאת הגנת הקבוצה הייתה החלשה בליגה, ובמחזור הרביעי הפסידה הקבוצה שוב בבית, הפעם לקרוליינה פנתרס. מנקודה זו, המשיכה הקבוצה ל-11 ניצחונות מתוך 12 המשחקים הבאים עד תום העונה והבטיחה את המאזן הטוב בליגה ויתרון הביתיות עד סוף דרכה בפלייאוף. בפלייאוף גברה ניו אינגלנד על טנסי טייטאנס 35–14 במשחק בו מסר טום בריידי ל-337 יארד ו-3 טאצ'דאונים. במהלך אימון לקראת משחק גמר ה-AFC נחתך בריידי בידו הזורקת ונזקק למספר תפרים באגודלו. אף על פי כן פתח בגמר ה-AFC מול ג'קסונוויל ג'אגוארס והוביל את ניו אינגלנד למהפך ברבע האחרון של המשחק, כולל שתי מסירות לטאצ'דאונים של דני אמנדולה וניצחון 24–20.
מהלך המשחק

ניו אינגלנד פטריוטס זכתה בהטלת המטבע ובחרה להתחיל את המשחק בהגנה. בדרייב הראשון השיגה פילדלפיה שער שדה ועלתה ליתרון 3–0. ניו אינגלנד השוותה בשער שדה משלה. בהתקפה הבאה השיגה פילדלפיה את הטאצ'דאון הראשון במשחק, במסירה של ניק פולס לאלשון ג'פרי ועלתה ליתרון 9–3 לאחר פספוס הבעיטה לנקודת הבונוס. בפתיחת הרבע השני החמיץ הבועט של ניו אינגלנד שער שדה, ופילדלפיה ניצלה את המצב ועלתה ליתרון 15–3 מריצה לטאצ'דאון של לגארט בלאנט, היא ניסתה מהלך של שתי נקודות בונוס אך כשלה. ניו אינגלנד צמצמה את הפער ל-15–12 לאחר שער שדה וטאצ'דאון של ג'יימס וייט. 34 שניות לסיום המחצית החליט מאמן פילדלפיה לנסות מהלך של טאצ'דאון בניסיון הרביעי במקום להסתפק בשער שדה, במהלך הטעייה, מסר הטייט אנד טריי בורטון לטאצ'דאון של הקוורטרבק ניק פולס והקבוצות ירדו למחצית ביתרון 22–12 לפילדלפיה. המהלך נחשב לאחד המהלכים הידועים של הקבוצה ואף קיבל את הכינוי "philly special".
עם פתיחת המחצית הראשונה הוביל בריידי את ניו אינגלנד לטאצ'דאון מהיר של רוב גרונקובסקי וצמצום הפער לשלוש נקודות, אך פילדלפיה הגיבה מיד בטאצ'דאון מצדה במסירה של פולס לקורי קלמנט. ניו אינגלנד ובריידי צמצמו שוב את הפער עם דרייב שהסתיים במסירה לטאצ'דאון של כריס הוגאן ולתוצאה של 29–26. שער שדה של פילדלפיה בפתיחת הרבע הרביעי הגדיל את הפער לחמש נקודות. דרייב מוצלח נוסף של ניו אינגלנד הסתיים במסירה של בריידי לטאצ'דאון השני במשחק של גרונקובסקי, והפטריוטס עלו ליתרון ראשון של 33–32. פילדלפיה השיבה בטאצ'דאון משלה כשפולס מוסר לזאק ארץ 2:21 דקות לסיום המשחק ויתרון של 38–33. בדרייב הבא של ניו אינגלנד הצליח שחקן ההגנה ברנדון גראהם לפגוע בידו של בריידי ולגרום לו לאבד את הכדור. פילדלפיה הגדילה את הפער בשער שדה ל-41–33. בהתקפה האחרונה של המשחק ניסה בריידי מסירת ייאוש ("הייל מרי") אך ללא הצלחה והמשחק הסתיים בניצחון של פילדפיה.
ל-MVP של משחק הסופרבול נבחר ניק פולס שרשם במשחק 373 יארד ו-3 טאצ'דאונים במסירה, אינטרספשן אחד, ותפיסה אחת לטאצ'דאון.
סטטיסטיקה > סטטיסטיקה קבוצתית

|  | ניו אינגלנד פטריוטס | פילדלפיה איגלס |
| --- | --- | --- |
| ניסיונות ראשונים | 29 | 25 |
| יארדים בריצה | 113 | 164 |
| ניסיונות ריצה | 22 | 27 |
| יארדים לריצה | 5.1 | 6.1 |
| ניסיונות והשלמות מסירה | 28/49 | 29/44 |
| סאקים (איבוד יארדים בגינם) | 1 (5) | 0 (0) |
| אינטרספשנים | 0 | 1 |
| יארדים במסירה | 500 | 374 |
| סך הכל יארדים | 513 | 538 |
| השמטות ואיבודים מהשמטות | 1-1 | 0-0 |
| עבירות (יארדים כעונש) | 1 (5) | 6 (35) |
| זמן אחזקת כדור | 25:56 | 34:04 |
איבודי כדור: 1
במשחק נקבע שיא של יארדים במשחק NFL בעונה הסדירה או בפלייאוף.
סטטיסטיקה > סטטיסטיקה אישית

| ניו אינגלנד פטריוטס - מסירה>  | ניו אינגלנד פטריוטס - מסירה> ניסיונות | ניו אינגלנד פטריוטס - מסירה> השלמות | ניו אינגלנד פטריוטס - מסירה> יארדים | ניו אינגלנד פטריוטס - מסירה> טאצ'דאונים | ניו אינגלנד פטריוטס - מסירה> אינטרספשנים |  |  |  |
| --- | --- | --- | --- | --- | --- | --- | --- | --- |
| טום בריידי | 48 | 28 | 505 | 3 | 0 |  |  |  |
| דני אמנדולה | 1 | 0 | 0 | 0 | 0 |  |  |  |
| ניו אינגלנד פטריוטס - ריצה | ניו אינגלנד פטריוטס - ריצה | ניו אינגלנד פטריוטס - ריצה | ניו אינגלנד פטריוטס - ריצה | ניו אינגלנד פטריוטס - ריצה | ניו אינגלנד פטריוטס - ריצה |  |  |  |
|  | נשיאות | יארדים | ממוצע | טאצ'דאונים | מרחק שיא |  |  |  |
| ג'יימס וייט | 7 | 45 | 6.4 | 1 | 26 |  |  |  |
| דיון לואיס | 9 | 39 | 4.3 | 0 | 8 |  |  |  |
| רקס בורקהד | 3 | 18 | 6 | 0 | 9 |  |  |  |
| טום בריידי | 1 | 6 | 6 | 0 | 6 |  |  |  |
| כריס הוגאן | 1 | 4 | 4 | 0 | 4 |  |  |  |
| ברנדין קוקס | 1 | 1 | 1 | 0 | 1 |  |  |  |
ניו אינגלנד פטריוטס - תפיסה
|  | תפיסות | יארדים | ממוצע | טאצ'דאונים | מרחק שיא |  |  |  |
| דני אמנדולה | 8 | 152 | 6.5 | 0 | 50 |  |  |  |
| כריס הוגאן | 6 | 128 | 21.3 | 1 | 43 |  |  |  |
| רוב גרונקובסקי | 9 | 116 | 12.9 | 2 | 25 |  |  |  |
| רקס בורקהד | 1 | 46 | 46 | 0 | 46 |  |  |  |
| ברנדין קוקס | 1 | 23 | 23 | 0 | 23 |  |  |  |
| ג'יימס וייט | 2 | 21 | 10.5 | 0 | 15 |  |  |  |
| פיליפ דורסט | 1 | 19 | 19 | 0 | 19 |  |  |  |
| פילדלפיה איגלס - מסירה>  | פילדלפיה איגלס - מסירה> ניסיונות | פילדלפיה איגלס - מסירה> השלמות | פילדלפיה איגלס - מסירה> יארדים | פילדלפיה איגלס - מסירה> טאצ'דאונים | פילדלפיה איגלס - מסירה> אינטרספשנים |  |
| --- | --- | --- | --- | --- | --- | --- |
| ניק פולס | 43 | 28 | 373 | 3 | 1 |  |
| טריי בורטון | 1 | 1 | 1 | 1 | 0 |  |
| פילדלפיה איגלס - ריצה | פילדלפיה איגלס - ריצה | פילדלפיה איגלס - ריצה | פילדלפיה איגלס - ריצה | פילדלפיה איגלס - ריצה | פילדלפיה איגלס - ריצה |  |
|  | נשיאות | יארדים | ממוצע | טאצ'דאונים | מרחק שיא |  |

| לגארט בלאנט | 14 | 90 | 6.4 | 1 | 36 |  |
| ג'יי אג'איי | 9 | 57 | 6.3 | 0 | 26 |  |
| נלסון אגלור | 1 | 9 | 9 | 0 | 9 |  |
| קורי קלמנט | 3 | 8 | 2.7 | 0 | 6 |  |
פילדלפיה איגלס - תפיסה
|  | תפיסות | יארדים | ממוצע | טאצ'דאונים | מרחק שיא |  |
| קורי קלמנט | 4 | 100 | 25.0 | 1 | 55 |  |
| טיילור גבריאל | 3 | 76 | 25.3 | 0 | 35 |  |
| דנסלון אגלור | 9 | 84 | 9.3 | 0 | 24 |  |
| אלסשון ג'פרי | 3 | 73 | 24.3 | 1 | 34 |  |
| זאק ארץ | 7 | 67 | 9.6 | 1 | 19 |  |
| טורי סמית' | 5 | 49 | 9.8 | 0 | 17 |  |
| ניק פולס | 1 | 1 | 1 | 1 | 1 |  |
טום בריידי מניו אינגלנד קבע שיא ליארדים במסירה למשחק פלייאוף (505) ושיפר את שיאי ה-NFL שהחזיק למסירות, השלמות, יארדים וטאצ'דאונים במשחקי פלייאוף ובמשחקי הסופרבול.
שידור

המשחק שודר בארצות הברית ברשת NBC, צוות השידור כלל את השדרן הראשי אל מייקלס לצד הפרשן כריס קולינסוורת' ושדרניות הקווים מישל טפויה והת'ר קוקס.
זמן פרסום נמכר בסכום שיא של 5.2 מיליון דולר ל"ספוט" (30 שניות) וזאת לעומת כ-5 מיליון דולר בסופרבול LI.
במשחק צפו בממוצע 103.4 מיליון צופי טלוויזיה בארצות הברית.
בידור

להובלת מופע המחצית נבחר ג'סטין טימברלייק. טימברלייק הופיע בעבר בסופרבול XXXV ב-2001 עם להקת אן סינק ובסופרבול XXXVIII ב-2004 עם הזמרת ג'נט ג'קסון. במהלך המופע נעשה מחווה לזמר פרינס, יליד מיניאפוליס. טימברלייק ביצע את השיר "I Would Die 4 U" של פרינס כשברקע הוקרנה דמותו של פרינס המנוח מבצע את השיר, והאצטדיון הואר בסגול. מופע המחצית נצפה על ידי 106.6 מיליון צופים בארצות הברית.
את שירת המנון ארצות הברית ביצעה פינק ולזלי אודם ג'וניור ביצע את השיר "America the Beautiful".
כחלק מהאירועים סביב המשחק, ועדת האירוח של מינסוטה ארגנה הופעות של אמנים רבים בהם סטינג, אידינה מנזל, Soul Asylum, Sounds of Blackness, ג'ניפר לופז, Imagine Dragons, קלי קלרקסון, הצ'יינסמוקרס, קייגו ואלי גולדינג.
הערות שוליים

↑  Super Bowl 2018 odds update: Line holding at Patriots -4 at key Vegas sports book, ‏CBS, ‏31 בינואר 2018
↑  NFL saluting Medal of Honor recipients at Super Bowl coin toss, ‏navytimes.com, ‏25 בינואר 2018
↑  NFC Championship Betting Line and Trends, ספורטס אילוסטרייטד, 18 בינואר 2018
↑  What Does Julian Edelman’s Knee Injury Mean for the Patriots Offense?, ‏theringer.com, ‏25 באוגוסט 2017
↑  Records abound in high-scoring Super Bowl LII, אתר ESPN, ‏5 בפברואר 2018
↑  Super Bowl Ad Prices Stall After Years of Relentless Increases, בלומברג, 24 בינואר 2019
↑  Ellie Goulding, DJ Kygo to perform during Super Bowl week, יו.אס. איי טודיי, 6 בדצמבר 2017
↑  אתר הוועדה המארגנת
אצטדיון יו. אס. בנק
זאק ארץ תופס את הטאצ'דאון המכריע של המשחק
טום בריידי במהלך מסירה במחצית השנייה
דמותו של פרינס מוקרנת בזמן ההופעה של ג'סטין טימברלייק
סוראיה אספנדיארי בח'תיארי

סוֹרָאיַה אֵסְפַנְדֵיַארִי בַּחְ'תֵיַארִי (בפרסית: ثریا اسفندیاری بختیاری, ובערבית: ثريا إسفندياري; 22 ביוני 1932 – 26 באוקטובר 2001) הייתה איראנית קתולית שנישאה ב-12 בפברואר 1951 למוחמד רזא שאה פהלווי והייתה לאשתו השנייה. בחתונתם ביקשו השאה וסוראיה מאורחיהם לתרום את כספי מתנות החתונה לעניי איראן במקום לעצמם. לאחר נישואיהם עמדה סוראיה בראש אגודת ארגוני הצדקה של איראן.
הנישואים התפרקו בשנת 1958, עקב אי-יכולתה של סוראיה להעמיד יורשים. לאחר הגירושים, בגיל 25, המשיכה סוראיה אספנדיארי בח'תיארי להחזיק בתואר נסיכה ועברה לצרפת, שם החלה בקריירת משחק קצרה.
סטנלי וגנר

| --- | --- |
אין תמונה חופשית
 לידה:  1932 ברוקלין, ארצות הברית 
 פטירה:  23 בפברואר 2013 (בגיל 81 בערך) 
 השכלה:  ישיבת רבינו יצחק אלחנן  האקדמיה התלמודית מרשה שטרן  ישיבה יוניברסיטי 
 תקופת הפעילות:  ? – 23 בפברואר 2013 
 מעסיק:  אוניברסיטת דנבר 
 
סטנלי (שמחה) וגנר (באנגלית: Stanley M. Wagner; ‏4 בינואר 1932 – 23 בפברואר 2013) היה רב, אקדמאי ומנהיג קהילה אמריקאי.
ביוגרפיה והשכלה תורנית

סטנלי וגנר נולד בברוקלין, ניו יורק. הוא למד בישיבה יוניברסיטי שם נסמך לרבנות בשנת 1956. הוא עשה דוקטורט בהיסטוריה של עם ישראל ובספרות עברית ועוד חמישה תארים מתקדמים בישיבה. עבודת הדוקטורט שלו משנת 1964 נקראה "אי-התאמה דתית בחיים היהודיים העתיקים". זה היה "מחקר של מונחים וקטגוריות תלמודיות ביחס להתנהגות פסולה לפי ההלכה".
קריירה

וגנר עבד באוניברסיטאות בלקסינגטון קנטקי (1957–61) ובולדווין, ניו יורק (1961–70). לאחר מכן שימש כסגן הנשיא בפועל של הציונות הדתית של אמריקה (1970–72). הוא הנהיג את קהילת בית המדרש הגדול-בית יוסף (1972–97) והיה הרב היחיד אי פעם של הסנאט של קולורדו (1980–98).
בעת שכיהן כרב קהילה, עבד ואגנר גם כפרופסור להיסטוריה יהודית באוניברסיטת דנוור בין השנים 1972 ל-1999. ב-1975, באוניברסיטה, הקים וניהל את המרכז ללימודי יהדות, החברה ההיסטורית היהודית של הרי הרוקי, ארכיון בק והמכון למודעות השואה. הוא הקים את מוזיאון מיזל בשנת 1982 ושימש כמנהל עד שנת 2000.
בשנות ה-80 הצטרף לעמדתו של הרב אליעזר ברקוביץ בנושא גיור של בני ובנות זוג של יהודים מתבוללים, והסכים להקים בית דין לגיור בדנבר שיגייר גרים שברור שלא ישמרו מצוות באופן מלא, אך לומדים יהדות ושומרים על המסורת והזהות היהודית באופן בסיסי.
חיים אישיים

לרב וגנר נולדו שתי בנות מאשתו הראשונה סימי, ממנה התגרש לאחר 34 שנות נישואים. בנובמבר 1990 התחתן וגנר בשנית עם הפסיכולוגית ועורכת הדין רנה רבינוביץ'.  הרב וגנר ורעייתו עלו לישראל בשנת 2006 אך ביקרו תכופות בארצות הברית. לאחר העלייה העדיף להיקרא שמחה ולא סטנלי. נפטר ב-23 בפברואר 2013 בירושלים. הותיר אחריו אישה, וכשלושים צאצאים.
עבודות נבחרות

Wagner, Stanley M.; Breck, Allen duPont (1977). Great Confrontations in Jewish History: The J.M. Goodstein Lecture Series on Judaica, 1975 (1 ed.). University of Denver, Department of History. ISBN 0930078055. OCLC 3229778.
Wagner, Stanley M. (1979). A Piece of My Mind (באנגלית). Ktav Publishing House.
Jospe, Raphael; Wagner, Stanley M. (1981). Great Schisms in Jewish History (באנגלית). Center for Judaic Studies, University of Denver. ISBN 9780870687112.
Drazin, Israel; Wagner, Stanley M. (2012). פירוש ותרגום לאנגלית של תרגום אונקלוס לתורה (באנגלית). Gefen Publishing House. ISBN 9789652295217.
הערות שוליים

1 2 3 4 5 6  Jospe, Raphael (2007). "Wagner, Stanley M. |". Encyclopedia.com (באנגלית). נבדק ב-2018-09-16.
1 2 3 4 5  Draper, Electa (2013-03-08). "Rabbi Stanley Wagner memorial Monday at The Denver Synagogue". The Denver Post (באנגלית אמריקאית). נבדק ב-2018-09-16.
↑  samuel g. freedman, Jew Vs Jew: The Struggle For The Soul Of American Jewry, עמ' 92-93
1 2 3  "Rabbi Wagner leaves multifaceted legacy". Intermountain Jewish News (באנגלית אמריקאית). 2013-02-28. נבדק ב-2018-09-16.
↑  "Class News". The University of Chicago Magazine. באפריל 1997. נבדק ב-2018-09-15. {{cite web}}:  (עזרה)
| --- | --- |
בקרת זהויות :  NLI: 987007296234205171  BnF: cb16596852m (data)  ISNI: 0000 0000 6701 3640  LCCN: n77010002  VIAF: 93314497   WorldCat (עם VIAF): 93314497 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סטנלי וגנר".
עונת 2010/2011 בסרייה א'

| --- | --- |
 תקופת התחרות:  28 באוגוסט 2010 – 22 במאי 2011 (268 ימים)
 מספר משתתפות:  20
 הזוכה:  מילאן
 מספר משחקים:  380
 מספר שערים:  955 (2.51 בממוצע למשחק)
 מלך השערים:  איטליה אנטוניו די נטאלה   (28 שערים)
 השחקן המצטיין:  שוודיה זלאטן איברהימוביץ'
 → 2009/20102011/2012 ←
 
עונת 2010/2011 בסרייה א' הייתה העונה ה-109 של התחרות שלראשונה אורגנה על ידי Lega Serie A. המשחקים החלו ב-28 באוגוסט 2010 והסתיימו ב-22 במאי 2011.
בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.
לצ'ה, צ'זנה וברשה היו הקבוצות שעלו מהליגה השנייה.
מילאן זכתה באליפות הליגה בפעם ה-18 בתולדות המועדון.
בסיום העונה, ב-21 באוגוסט 2010 נערך משחק של הסופר קאפ האיטלקי בו מילאן ניצחה 2:1 את אינטר וזכתה בגביע.
בסיום העונה לסרייה ב' ירדו סמפדוריה, ברשה ולצ'ה. במקום הקבוצות שירדו, לסרייה א' העפילו אטאלנטה, רובור סיינה ונוברה.